

|  |  |
| --- | --- |
| **ДО**  **Г-Н ГЕОРГИ СЪБЕВ**  **РЪКОВОДИТЕЛЯ НА УПРАВЛЯВАЩИЯ ОРГАН НА**  **ПРОГРАМА ЗА РАЗВИТИЕ НА СЕЛСКИТЕ РАЙОНИ 2014-2020** | **ОДОБРИЛ:** |

**Д О К Л А Д**

**от Елена Иванова – директор на дирекция „Развитие на селските райони“**

|  |  |
| --- | --- |
| **ОТНОСНО:** | *Проект на заповед за изменение на Насоки за кандидатстване по процедура №*  *BG06RDNP001-4.008 „Целеви прием за земеделски стопани в сектор „Животновъдство“ по подмярка 4.1 „Инвестиции в земеделски стопанства“ от мярка 4 „Инвестиции в материални активи“ от Програмата за развитие на селските райони за периода 2014 - 2020 г.* |

**УВАЖАЕМИ ГОСПОДИН ЗАМЕСТНИК-МИНИСТЪР,**

Със Заповед № РД09-522/03.07.2020 г. на ръководителя на Управляващия орган на Програма за развитие на селските райони 2014-2020 е обявен прием и са утвърдени Насоки за кандидатстване по процедура № BG06RDNP001-4.008 „Целеви прием за земеделски стопани в сектор „Животновъдство“ по подмярка 4.1 „Инвестиции в земеделски стопанства“ от мярка 4 „Инвестиции в материални активи“ от Програмата за развитие на селските райони за периода 2014 - 2020 г.

В периода на прием са постъпили общо 647 проектни предложения, със заявена безвъзмездна финансова помощ в размер на 147.4 млн. лв., надхвърляща обявения бюджет за периода на прием в размер на 58 674 000 лв.

Отчитайки високият интерес към изпълнението на проекти с целева насоченост, УО на ПРСР 2014-2020 анализира възможността за увеличение на бюджета по процедурата, като по информация и данни, предоставени от ДФ „Земеделие“ за генерирането на остатъчни средства в резултат на изпълнението на договори по подмярката, сключени по предходни периоди на прием, проведени през 2015 г. и 2016 г., към момента е наличен остатъчен бюджет по подмярката.

Наличието на свободен финансов ресурс от бюджета на Европейският земеделски фонд за развитие на селските райони /ЕЗФРСР/ по подмярка 4.1 „Инвестиции в земеделски стопанства“ и традиционно високият интерес към възможностите за подпомагане на земеделските стопанства по подмярката са предпоставка за увеличаване на бюджета по процедурата, който целево е насочен към земеделски стопанства от сектор „Животновъдство“.

Увеличаването на бюджета ще допринесе за подпомагане на по-голям брой проектни предложения, водещи до повишаване на конкурентоспособността на животновъдните стопанства, ще се създадат по-добри условия за отглеждане на животните, свързани с повишаване на биосигурността в стопанствата. Увеличаването на финансовия ресурс ще осигури и възможности за създаване на допълнителна заетост в земеделските стопанства.

Предвид гореизложеното и отчетения голям интерес за инвестиции по процедурата е подготвен проект на заповед за изменение на Заповед № РД09-522/03.07.2020 г. на заместник-министъра на земеделието, храните и горите и ръководител на Управляващия орган на Програма за развитие на селските райони 2014 – 2020 г., с който се предлага увеличение на бюджета с 32 000 000 евро /62 585 600 лева/ публични средства, които са в рамките на разполагаемите средства по подмярка 4.1.

Проектът на заповед беше публикуван на електронната страница на Министерството на земеделието, храните и горите и в Информационната система за управление и наблюдение на средствата от Европейските структурни и инвестиционни фондове (ИСУН) за писмени възражения и предложения в съответствие с чл. 26, ал. 4 от ЗУСЕСИФ.

**УВАЖАЕМИ ГОСПОДИН ЗАМЕСТНИК-МИНИСТЪР,**

Във връзка с гореизложеното и на основание чл. 9, ал. 5 и чл. 26, ал. 7, т. 2 от Закона за управление на средствата от Европейски структурни и инвестиционни фондове предлагам да издадете заповед за изменение на Заповед № РД09-522/03.07.2020 г. на заместник-министъра на земеделието, храните и горите и ръководител на Управляващия орган на Програма за развитие на селските райони 2014 – 2020 г., с която са утвърдени Насоки за кандидатстване по процедура чрез процедура № BG06RDNP001-4.008 „Целеви прием за земеделски стопани в сектор „Животновъдство“ по подмярка 4.1 „Инвестиции в земеделски стопанства“ от мярка 4 „Инвестиции в материални активи“ от Програмата за развитие на селските райони за периода 2014 - 2020 г.

С уважение,

